CELEX: 32001D0017
Language: el
Date: 2000-12-19 00:00:00
Title: 2001/17/ΕΚ: Απόφαση της Επιτροπής, της 19ης Δεκεμβρίου 2000, περί της απόρριψης της διάθεσης στην αγορά των καρπών "Nangai (Canarium indicum L.)" ως νέου τροφίμου ή νέου συστατικού τροφίμων βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2000) 3888]

Avis juridique important

|

32001D0017

2001/17/ΕΚ: Απόφαση της Επιτροπής, της 19ης Δεκεμβρίου 2000, περί της απόρριψης της διάθεσης στην αγορά των καρπών "Nangai (Canarium indicum L.)" ως νέου τροφίμου ή νέου συστατικού τροφίμων βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2000) 3888]  

Επίσημη Εφημερίδα αριθ. L 004 της 09/01/2001 σ. 0035 - 0035

Απόφαση της Επιτροπήςτης 19ης Δεκεμβρίου 2000περί της απόρριψης της διάθεσης στην αγορά των καρπών "Nangai (Canarium indicum L.)" ως νέου τροφίμου ή νέου συστατικού τροφίμων βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου[κοινοποιηθείσα υπό τον αριθμό Ε(2000) 3888](Το κείμενο στη γαλλική γλώσσα είναι το μόνο αυθεντικό)(2001/17/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων(1), και ιδίως το άρθρο 7,το αίτημα που υπέβαλε ο κ. Y. Jobert εξ ονόματος της εταιρείας Pacific Nuts Ltd, PO Box 429, Santo, Vanuatu στις αρμόδιες γαλλικές αρχές στις 9 Δεκεμβρίου 1998, για τη διάθεση των καρπών "Nangai (Canarium indicum L.)" στην αγορά ως νέου τροφίμου ή νέου συστατικού τροφίμων,Εκτιμώντας τα ακόλουθα:(1) Η έκθεση της αρχικής αξιολόγησης που συνέταξαν οι αρμόδιες γαλλικές αρχές κατέληξε, βάσει των πληροφοριών που της είχαν διατεθεί, ότι το προϊόν είναι ασφαλές για την κατανάλωση από τον άνθρωπο και συνεπώς μπορεί να του χορηγηθεί έγκριση διάθεσης στην αγορά.(2) Η έκθεση της αρχικής αξιολόγησης διαβιβάστηκε από την Επιτροπή σε όλα τα κράτη μέλη στις 7 Απριλίου 1999.(3) Ωστόσο, σε περίοδο 60 ημερών σύμφωνα με το άρθρο 6 παράγραφος 4 του κανονισμού, τα κράτη μέλη διατύπωσαν αιτιολογημένες αντιρρήσεις και κατά συνέπεια απαιτείται απόφαση για τη χορήγηση έγκρισης, η οποία θα ληφθεί σύμφωνα με τη διαδικασία που καθορίζεται στο άρθρο 13 του κανονισμού.(4) Διεξήχθη συμπληρωματική αξιολόγηση σύμφωνα με το άρθρο 7 του κανονισμού. Η επιστημονική επιτροπή τροφίμων ενέκρινε γνωμοδότηση στις 8 Μαρτίου 2000, στην οποία δηλώνεται ότι τα στοιχεία που απαιτούνται για την αξιολόγηση της ασφάλειας του προϊόντος δεν είναι διαθέσιμα. Συνεπώς, δεν μπορεί να δοθεί έγκριση στο προϊόν αυτό.(5) Δόθηκε στον αιτούντα η ευκαιρία να παράσχει συμπληρωματικές πληροφορίες.(6) Η πληροφορία ότι οι καρποί "Nangai" (επίσης επονομαζόμενοι "Kenari nuts") καταναλώνονται στις Κάτω Χώρες σε σημαντικές ποσότητες εξετάστηκε από τις αρχές των Κάτω Χωρών, οι οποίες δεν μπόρεσαν να βρουν τέτοιους καρπούς. Έτσι, επιβεβαιώθηκε το γεγονός ότι οι καρποί "Nangai" δεν υπήρξαν αντικείμενο σημαντικής κατανάλωσης στην Κοινότητα πριν να τεθεί σε ισχύ ο κανονισμός (ΕΚ) αριθ. 258/97. Συνεπώς, οι καρποί "Nangai" πρέπει να θεωρηθούν νέο τρόφιμο σύμφωνα με την έννοια του κανονισμού (ΕΚ) αριθ. 258/97.(7) Εφόσον δεν αποδείχθηκε ότι το προϊόν πληροί τα κριτήρια που καθορίζονται στο άρθρο 3 παράγραφος 1 του κανονισμού, δεν πρέπει να διατεθεί στην αγορά της Κοινότητας.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,ΕΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι καρποί "Nangai (Canarium indicum L.)" δεν μπορούν να διατεθούν στην αγορά της Κοινότητας ως τρόφιμο ή ως συστατικό τροφίμων.Άρθρο 2Η παρούσα απόφαση απενθύνεται στον κ. Y. Jobert, La Meillade Νo 65, F-34150 Montpeyroux, ο οποίος ενεργεί εξ ονόματος της εταιρείας Pacific Nuts Ltd.Βρυξέλλες, 19 Δεκεμβρίου 2000.Για την ΕπιτροπήDavid ByrneΜέλος της Επιτροπής(1) ΕΕ L 43 της 14.2.1997, σ. 1.